Lethe diana

Lethe diana – Nimfalidlər fəsiləsindən kəpənək növü. Qanadları tünd qəhvəyi rənglidir, üzərlərində arpacıqlar olur, qanad açıqlığı 45–55 mm təşkil edir. Lethe confusa növünü xatırladır, lakin Lethe confusa kəpənəyinin qanadlarında ağ zolaq olur.

 Görünüş 
Qanad açıqlığı 45–55 mm arasında dəyişir. Ön qanadlar tünd qəhvəyi rəngdədir, üzərlərində kiçik ağ zolaqlar olur, dişilərdə bu daha aydın sezilir. Bir qanadının üzərində 6-yə qədər arpacıq olur. Damarları açıq-aydın sezilə bilir.

 Yayılması 
Növə Rusiyanın regionlarında – Primorye, Saxalin və Cənubi Kurildə təsadüf edilir. Həmçinin Yaponiyada yayılmışdır: Hokkaydo, Honşu, Şikoku, Kyuşu və Tsuşima. Əsasən enliyarpaqlı meşələrdə, dağlarda və düzənlikdə rast gəlinir.

 Həyat 
Lethe diana sürfəsi metamarfozu tamamlamaq üçün 4 mərhələdən keçməli olur. Yumurtalarını bambuk ağacının yarpaqlarına qoyur və sürfələr özbaşına böyüyür. Əsasən Sasa cinsindən olan bambuklara yumurtalarını qoyur.

 Sürfələrin qida mənbələri 
 Quercus acutissima
 Quercus serrata
 Phyllostachys nigra — qara bambuk
 Phyllostachys reticulata
 Pleioblastus simonii
 Pleioblastus chino
 Sasa borealis
 Sasa kurilensis — həmişəyaşıl bambuk
 Sasa veitchii
 Arundinaria — cane
 Poacae
 Sasa

 Altnövləri 
 Lethe diana diana
 Lethe diana australis
 Lethe diana sachalinensis(Cənubi Saxalin)
 Lethe diana tomariope (Kuril adaları)
 Lethe diana mikuraensis (Honşu)

 İstinadlar 

Kateqoriya:Lethe